Američka pita (filmska serija)
<s>Američka pita je filmski serijal tinejdžerskih filmova.</s><s>Prvi film ovog serijala je premijerno emitovan 9. jula 1999., u produkciji Univerzal Pikčers i postao popularan u celom svetu, nakon čega su snimana tri direktna i četiri indirektna odnosno spin-of nastavaka.</s>

<s>Radnja 
U prvom delu Džim je potpuno opsednut seksom.</s><s>Njegovi roditelji su to otkrili kada su ga zatekli kako masturbira, gledajući porno film na skremblovanom kanalu.</s><s>Osim Džima slična situacija prati i njegove prijatelje Krisa Ostrajkera, Kevina Majersa, Stivena Stiflera i Pola Finča koji idu u srednju školu i svi osim Stiflera jedan drugom daju zavet da će izgubiti nevinost pre mature.</s><s>Kevin je naizgled u prednosti, jer već ima devojku Viki, ali pre nego što se prepusti svom prvom seksualnom iskustvu, mora da prouči Sveto pismo - rukom pisani priručnik prepun erotskih mudrosti, koji se među maturantima prenosi s kolena na koleno.</s><s>Oz je fini momak što je upravo i deo njegovog problema jer se zaljubio u takođe finu devojku Heder, koja nije raspoložena da brzo stupi s njim u seksualne odnose kao što on želi.</s><s>Finč nema nikoga, a za Džima je to beznadežan slučaj.</s><s>Nakon što se njegov pokušaj da zavede Nađu pretvori u propast, Džim na matursko veče odlazi sa Mišel, pričljivom štreberkom.</s>

<s>U drugom delu su bili razdvojeni godinu dana jer je svako od njih bio na svom fakultetu.</s><s>Kada su završili prvu godinu i vratili se kući Džim, Kevin, Krisa, Finč i Stifler su iznajmili kuću na jezeru Mičigen, u nadi da će imati uspeha kod devojaka.</s><s>Međutim, planovi im se komplikuju zbog Džima, kao i zbog toga što im u posetu dolazi stara prijateljica Mišel.</s><s>Oz zbog putovanja u inostranstvo mora da se razdvoji od Heder, Finč ponovo ima bliski susret sa Stiflerovom mamom.</s>

<s>U trećem delu Džim i Mišel se venčavaju, a njihovi prijatelji i rodbina su spremni da im pomognu da prođu kroz crkveni špalir i preko praga do sveta konačno odraslih.</s><s>Mišel želi savršeno venčanje.</s><s>Nimalo lak zadatak, čak i kada bi se svi lepo ponašali i međusobno slagali, što je, naravno, malo verovatno.</s><s>Došla je i njena sestra Kadens da bi bila deveruša.</s><s>Odmah pošto su je Stifler i Finč primetili, počela je borba za osvajanje njene naklonosti.</s><s>Kako u toj borbi nema pravila, Stifler se odlučuje da upotrebi svoj harizmatični šarm.</s><s>Pošto ga je Džim upozorio da treba da pazi na ponašanje, Stifler odlučuje da odbaci prvobitni plan.</s><s>Tako Finču preostaje samo da preuzme ulogu lošeg momka.</s><s>Džim je potpuno okupiran šarmiranjem Mišelinih roditelja, Harolda i Meri.</s><s>Kadens se nalazi u nedoumici između Stiflera i Finča.</s><s>Džimov otac Noa je kao i uvek dobronameran, ali često i van priče, na svoj način želi da posavetuje sina i buduću snaju; pri tom koristi previše primera koji se tiču njega i Džimove majke.</s>

<s>U četvrtom delu Stiflerov mlađi brat Met mora da leto provede u muzičkom kampu gde pravi potpuni haos sa skrivenim kamerama i zgodnim savetnicama.</s><s>Međutim zaljubljuje se u Elis, koleginicu iz benda, i tada njegovi napori da upropasti stvari imaće užasne rezultate.</s><s>Džimov otac dolazi kao savetnik koji pokušava da urazumi Meta.</s>

<s>U petom delu Erik Stifler i njegovi prijatelji odlaze i pridružuju se Goloj milji, trci u kojoj su učesnici potpuno goli.</s><s>On misli da ne postoji bolje mesto za rešenje njegovih problema.</s>

<s>U šestom delu radnja se odvija na Univerzitetu Mičigen koji je poznat po Beta Bratstvu, koje je dalo novo značenje zabavi.</s><s>Erika je ostavila devojka iz srednje škole i sada pokušava ponovo da se pronađe u bratstvu.</s><s>Erikov prijatelj Majk Koz i njegov cimer takođe su pristupili Beta bratstvu kako bi uživali u zabavama koje se organizuju.</s><s>U međuvremenu Dvajt se trudi da spasi bratstvo od napada sve jačeg štreberskog bratstva Gek.</s><s>Rivalstvo postaje previše jako i kao najbonje rešenje organizuju Grčku olimpijadu gde se takmiče za njihove prostorije.</s>

<s>U sedmom delu troje učenika jedne škole slučajno otkriju Knjigu ljubavi koju je pisao nekadašnji učenik škole.</s><s>Polaze na nezaboravno putovanje kako bi izgubili nevinost sa devojkama iz njihovih snova ali na njihovu nesreću, knjiga je uništena.</s>

<s>U osmom delu se Džim, Mišel, Viki, Kevin, Oz, Heder i Finč posle deset godina vraćaju se u Ist Grejt Fols kako bi proslavili deset godina mature.</s><s>U jednom produženom vikendu otkrivaju ko se promenio a ko nije, kao i da vreme i udaljenost ne mogu da prekinu prijateljstvo.</s>

<s>Filmovi</s>

<s>Reference</s>

<s>Filmske serije
Authority control 2</s>

